Atklāta konkursa 
[bookmark: _Hlk149835394]“Rīgas valstspilsētas ielu seguma periodiskās atjaunošanas darbi”
 ID Nr. CAIP 2025/08

Atbildes uz 23.01.2026. iesniegtajiem jautājumiem 


	1.jautājums:
Piedāvājuma nodrošinājuma prasības
Lūdzam sniegt skaidrojumu par Konkursa nolikuma 2.3. punktā noteiktā piedāvājuma nodrošinājuma apmēra pamatotību, ņemot vērā, ka piedāvājuma nodrošinājuma apmērs Konkursa 1. daļai ir 100 000 EUR un Konkursa 2. daļai – 400 000 EUR.
Vēršam uzmanību, ka līdzīga rakstura iepirkumos par ceļu segumu atjaunošanas darbiem, piemēram, VSIA Latvijas Valsts ceļi vispārīgās vienošanās iepirkumos, kuros līguma slēgšanas periods ir līdz 3 gadiem un paredzamā līguma vērtība sasniedz aptuveni 50 000 000 EUR, un viena līguma summa līdz 3 000 000 EUR, piedāvājuma nodrošinājums netiek prasīts vispār. (https://www.eis.gov.lv/EKEIS/Supplier/Procurement/158036)
Vai vēl lielāks iepirkums, 3 gadu periodā paredzamā līguma vērtība sasniedz aptuveni 90 000 000 EUR, un viena līguma summa līdz 5 000 000 EUR, arī nav paredzēts piedāvājuma nodrošinājums: https://www.eis.gov.lv/EKEIS/Supplier/Procurement/163862
Tāpat lūdzam ņemt vērā, ka attiecīgais iepirkums šajā stadijā ir kvalifikācijas / atlases kārta, kurā Pretendentiem nav garantijas veikt visus iepirkumā paredzētos būvdarbus vai noslēgt līgumu par konkrētu darbu apjomu, līdz ar to piedāvājuma nodrošinājuma prasība šajā iepirkuma stadijā rada būtisku un nesamērīgu finansiālo slogu pretendentiem.
Lūdzam Pasūtītāju nenoteikt piedāvājuma nodrošinājumu vai samazināt to līdz sapratīgam apmēram, lai neradītu lieku finansiālo slogu Pretendentiem kvalifikācijas novērtēšanas stadijā!
Atbilde:
Komisija informē, ka Nolikuma 2.3.1. apakšpunktā ir veikti grozījumi, samazinot piedāvājuma nodrošinājuma apmēru.

	2.jautājums:
Par atkritumu apsaimniekotāja norādīšanu tehniskajā piedāvājumā
Atbilstoši Konkursa nolikuma 4.8. punktam Pretendentam tehniskajā piedāvājumā ir jāiesniedz uzņēmuma, kas veiks būvgružu apsaimniekošanu, apliecinājums.
Vēršam uzmanību, ka šajā iepirkuma stadijā Pretendentiem nav zināmi konkrētie būvdarbu apjomi, līdz ar to nav iespējams objektīvi prognozēt radāmo atkritumu apjomus un attiecīgi noteikt konkrētu atkritumu apsaimniekotāju vai atbērtnes vietu.
Ņemot vērā minēto, lūdzam iepirkumu komisiju izvērtēt iespēju aizstāt prasību norādīt konkrētu atkritumu apsaimniekotāju ar Pretendenta apliecinājumu, ka būvdarbu izpildes laikā atkritumu apsaimniekošana tiks nodrošināta atbilstoši spēkā esošajiem normatīvajiem aktiem.
Šāda pieeja samazinātu administratīvo slogu pretendentiem un atvieglotu piedāvājumu izvērtēšanu, vienlaikus nodrošinot vienlīdzīgu pretendentu salīdzināmību, kā arī samazinot gan pretendentu, gan Pasūtītāja administratīvo slogu piedāvājumu sagatavošanas un vērtēšanas procesā.
Atbilde:
Komisija skaidro, ka saskaņā ar Konkursa nolikuma 4.sadaļu “Iesniedzamie dokumenti” kā viens no obligāti iesniedzamajiem dokumentiem saskaņā ar Konkursa nolikuma 4.8.apakšpunktu ir Tehniskā piedāvājuma iesniegšana ar tajā norādītajām prasībām. Pasūtītājam ir jāgūst pārliecība, ka pretendenti vispārīgās vienošanās izpildē spēs nodrošināt atkritumu apsaimniekošanas prasības, līdz ar ko prasība par būvgružu atbērtnes vietas norādīšanu un uzņēmuma, kas veiks būvgružu apsaimniekošanu, apliecinājuma par tiesībām apsaimniekot būvgružus iesniegšanu nav nepamatota. Apstāklis, ka pretendentiem tas iespējams rada papildu administratīvo slogu, nepadara par nepamatotu Konkursa nolikuma 4.8.2. apakšpunkta prasību par būvgružu apsaimniekošanu.  

	3.jautājums:
Par tehniskās specifikācijas 3.3.3. punktu
Tehniskās specifikācijas 3.3.3. punkts nosaka, ka “Lietus ūdens uztvērējakas lūkām jābūt ar atveramām un fiksējamām restēm.  Restēm jābūt ar līdzenu virsmu. Restu stiprinājumam jābūt ar pret zagšanas aizslēgšanas sistēmu bez skrūvēm. Jāpielieto dažāda biezuma betona taisnstūra formas regulēšanas starplikas, ātri cietējošs betons.”, bet līdzšinēja pieredze apliecina, ka tehniskā specifikācija būtu papildināma, jo praksē tiek prasīts pielietot konkrēti stacionārās lietus ūdens uztvērēj akas, kas sertificētas atbilstoši EN124 un RAL GZ-692 standartiem. 
Ja tas tā nav, lūdzam Pasūtītāju apliecināt, ka tā nav obligāta prasība līguma izpildē izmantot  stacionārās lietus ūdens uztvērēj akas, kas sertificētas atbilstoši EN124 un RAL GZ-692 standartiem un ir izmantojamas akas, kas atbilst tehniskajā specifikācijā noteiktajam. 
Atbilde:
Komisija lūdz skatīt Tehniskās specifikācijas 3.1.3. punktu, kurā norādīta lietus ūdens uztvērējaku prasība, nosakot, ka tām jābūt sertificētām atbilstoši EN124 un RAL GZ-692 vai ekvivalentiem normatīviem.
“3.1.3. Materiāli.
Lietus ūdens uztvērējakas PP DN/ID600mm vai ekvivalentas ar nosēddaļu 0,5m (≥565 l) vai 0,7m (≥791 l), ribotu šahtu SN8 klases, aprīkotas ar kustīgu adapteri priekš kantainām restēm 500x300mm, 500x500mm un betona regulēšanas gredzeniem, atbilstoši DIN 4052-3 10a formai vai ekvivalentai, un šēžu vietās izņemamiem gružu spaiņiem atbilstošam DIN4052-B1 vai ekvivalentam. Restes D400 slodzes klases ar atspermehānismu un trīs punktu atbalstu pret šūpošanos, sēžas vietu gružu spainim DIN4052-B1 vai ekvivalentam, sertificētas atbilstoši EN124 un RAL GZ-692 vai ekvivalentiem normatīviem - 500x300mm ar atvērumu ≥586cm2 (caurplūde pie 30mm applūšanas ≥27l/s), svars ≥43kg izvietojamas gar ceļa apmalēm; 500x500mm ar atvērumu ≥949cm2 (caurplūde pie 30mm applūšanas ≥43l/s), svars ≥74kg  izvietojamas T-veida savākšanas vietās. Lūkām jābūt ar līdzenu restu virsmu. Restu stiprinājumam jābūt ar pret zagšanas aizslēgšanas sistēmu bez skrūvēm. Smilts, betons un ātri cietējošs betons.”

	4.jautājums:
Pretendents, ņemot vērā līdzšinējo pieredzi un praksi, lūdz Pasūtītāju izskatīt šādas Līguma projekta izmaiņas – 
Līguma punkts “3.3. Līguma izpildi Būvuzņēmējs uzsāk nākamajā dienā pēc rakstiska paziņojuma saņemšanas no Pasūtītāja par finansējuma Darbu izpildei pieejamību.” (t.sk. Līguma 5.2. punkts); 
Priekšlikums – aizstāt ar “Būvuzņēmējs darbus uzsāk ne vēlāk kā 10 dienas pēc rakstiska paziņojuma saņemšanas no Pasūtītajā par finansējuma Darba izpildei pieejamību.”
Pamatojums – Ņemot vērā līdzšinējo pieredzi, Būvuzņēmējs nevar paredzēt kad tiks saņemts šāds paziņojums, līdz ar to tiek liegta iespēja plānot resursus, laicīgi nav iespējams saņemt nepieciešamās atļaujas un rīkojumus, jo nav iespējams norādīt darbu veikšanas periodu. Arī AMD atļaujas par ielu aizņemšanu ir iespējams saņemt tikai pēc minētā paziņojuma nosūtīšanas no Pasūtītāja puses un šādas atļaujas saņemšana nav iespējama 1 dienas laikā, kas skaidri jau apliecina, ka darbu uzsākšana faktiski nav iespējama nākamajā dienā un tiek saīsināts iepirkuma laikā norādītais būvdarbu veikšanai atvēlētais laiks. 
Ņemot vērā Līguma grozījumus, kas veikti ar Komisijas 13.01.2026. lēmumu, protokols Nr. CAIP 2025/08-3, lūdzam dzēst Līguma projekta 5.4. punktu, kas šobrīd skaidri nenosaka Būvuzņēmēja atbildību laika periodā no 2.pielikuma līdz 7.pielikuma parakstīšanas brīdim un ir pretrunā ar veiktajiem grozījumiem. 
Atbilde:
Komisija skaidro, ka Līguma projekta 5.1. punktā ir noteikts kopējais darbu izpildes termiņš. Līguma projekta 3.3. punkts paredz termiņu, kad jāuzsāk Līguma izpilde – nākamajā dienā pēc rakstiska paziņojuma saņemšanas no Pasūtītāja par finansējuma darbu izpildei pieejamību. Savukārt, Līguma projekta 5.2. punkts paredz precīzu darbu uzsākšanas termiņu, kas ir būves vietas nodošanas – pieņemšanas akta parakstīšanas diena, kas ir ne vēlāk kā piektā darba diena pēc rakstiska paziņojuma nosūtīšanas no Pasūtītāja. 
Komisija skaidro, ka Līguma projekta 5.4. punktā ir skaidri noteikta Būvuzņēmēja atbildība laika periodā no 2. pielikuma līdz 7. pielikuma parakstīšanai – Būvuzņēmējs par būves vietu ir atbildīgs līdz Objekta nodošanas un pieņemšanas akta abpusējai parakstīšanai (7. pielikums).


